# **Pecyn gweithredu dysgu a datblygu ar gyfer gofal a chymorth dementia: cwestiynau hunanwerthuso**

# **1. Gwerthoedd ac egwyddorion**

HDd – heb ddechrau

1 – wedi dechrau

2 – bron â chyrraedd

3 – ar waith yn llawn ac yn gwella’n barhaus

|  |  |  |
| --- | --- | --- |
| **Cwestiynau** | **Tystiolaeth a sgôr**  | **Camau nesaf** |
| Mae dysgu a datblygu ar gyfer gofal dementia wedi’u seilio ar werthoedd ac egwyddorion a gydgynhyrchwyd yn lleol ar gyfer gofal sy’n canolbwyntio ar yr unigolyn. **Tystiolaeth**Mae’r gwerthoedd ac egwyddorion lleol:* Wedi’u sefydlu ac wedi’u cydgynhyrchu â phobl â dementia a’u teuluoedd.
* Yn unol â’r diffiniad o gymorth sy’n canolbwyntio ar yr unigolyn gan Kitwood (1997) a Brooker (2006)
* Wedi’u cyhoeddi ac mae’r holl benderfyniadau ar ddysgu a datblygu ar gyfer gofal dementia yn eu cymryd i ystyriaeth.
 |  |  |
| Mae gweithgareddau dysgu a datblygu ar gyfer gofal dementia wedi’u seilio ar werthoedd ac egwyddorion lleol sy’n canolbwyntio ar yr unigolyn. **Tystiolaeth*** Mae’r gwerthoedd ac egwyddorion lleol wedi’u gwreiddio mewn cymunedau lleol ac yn yr holl weithgareddau gofal a chymorth.
* Adborth gan staff, goruchwylwyr a chwsmeriaid sy’n disgrifio’r gwerthoedd ac egwyddorion a ddefnyddir wrth weithio o ddydd i ddydd.
* Enghreifftiau o adnoddau dysgu a datblygu.
 |  |  |
| Mae’r holl staff a rheolwyr yn defnyddio egwyddorion sy’n canolbwyntio ar yr unigolyn yn sail i’r holl waith a gweithgareddau sy’n gysylltiedig â dementia.**Tystiolaeth*** Mae cynlluniau, polisïau, safonau, adolygiadau o wasanaethau a chanlyniadau sy’n berthnasol i ofal a chymorth dementia yn seiliedig ar egwyddorion gofal sy’n canolbwyntio ar yr unigolyn.
* Mae storïau gan bobl sydd â dementia, eu teuluoedd a staff yn dangos bod y diwylliant wedi’i seilio ar egwyddorion gofal sy’n canolbwyntio ar yr unigolyn.
* Mae cofnodion cyfarfodydd yr uwch dîm yn dangos bod penderfyniadau wedi’u seilio ar egwyddorion gofal sy’n canolbwyntio ar yr unigolyn.
 |  |  |
| **Cyfanswm y sgoriau a sgôr gyfartalog** |  |  |

# **2. Arweinyddiaeth a llywodraethu**

HDd – heb ddechrau

1 – wedi dechrau

2 – bron â chyrraedd

3 – ar waith yn llawn ac yn gwella’n barhaus

|  |  |  |
| --- | --- | --- |
| **Cwestiynau** | **Tystiolaeth a sgôr** | **Camau nesaf** |
| Maearweinwyr gweithlu’r rhanbarth yn cydweithio ar draws meysydd iechyd a gofal cymdeithasol yn y rhanbarth ac maent yn rhan o rwydwaith ledled y wlad o arweinwyr gweithlu. **Tystiolaeth*** Mae’r rhanbarth wedi dynodi o leiaf un swyddog arweiniol gweithlu i gymryd rhan mewn rhwydweithiau cenedlaethol ar gyfer dysgu a datblygu mewn gofal dementia.
* Mae’r arweinydd gweithlu yn cael cymorth gan yr holl bartneriaid ac mae ganddo gyfrifoldeb ac awdurdod sydd wedi’u diffinio’n glir i weithredu ar ran y rhanbarth.
* Mae grŵp strategol ar gyfer y rhanbarth sy’n gwrando ar adborth gan y rhwydwaith cenedlaethol ac yn gweithredu arno. Mae’n sicrhau bod cysylltiadau wedi’u ffurfio â ffrydiau gwaith rhanbarthol eraill ar safonau dementia.
 |  |  |
| Mae datganiad rhanbarthol a rennir ar bwrpas, gweledigaeth a chredoau ar gyfer dysgu a datblygu mewn gofal dementia. Cafodd ei gydgynhyrchu â phobl sydd â dementia, eu teuluoedd a staff.**Tystiolaeth*** Mae’r datganiad:
	+ yn cyfeirio at ddysgu a datblygu ar gyfer yr holl staff sy’n dod i gysylltiad â phobl sydd â dementia a’u teuluoedd
	+ yn ymrwymo i lefel sylfaen o ddysgu a datblygu mewn gofal dementia seiliedig ar werthoedd craidd i’r holl staff sy’n dod i gysylltiad â phobl sydd â dementia a’u teuluoedd
	+ yn gyson â’ch gwerthoedd ac egwyddorion lleol.
* Mae trefniadau llywodraethu ar y cyd ar waith (e.e. grŵp arweinwyr gweithlu rhanbarthol) gyda chyllideb gyfun a phŵer i ddatblygu cynlluniau i wireddu’r weledigaeth leol.
 |  |  |
| Mae cynlluniau cyfathrebu ac ymgysylltu rhanbarthol yn cael eu cydgynhyrchu â phobl sydd â dementia, eu teuluoedd a staff. Mae’r rhain yn rhannu gwybodaeth am gynlluniau dysgu a datblygu ac yn cynnwys staff wrth eu datblygu. Bydd hyn yn cysylltu â Ffrwd waith 1 y Safonau Dementia ar gyfer ymgysylltu cymunedol.**Tystiolaeth*** Mae’r cynlluniau wedi’u cydgynhyrchu ac wedi’u cwblhau.
* Rydych yn gwybod o ymarferiadau hapsamplu bod staff o blith yr holl bartneriaid yn gallu disgrifio:
	+ yr egwyddorion a’r weledigaeth ar gyfer dysgu a datblygu mewn gofal dementia
	+ sut maen nhw a’u sefydliad yn cymryd rhan yn y rhaglen dysgu a datblygu.
 |  |  |
| Mae’r sefydliad yn rhoi pwys mawr ar gydraddoldeb ac amrywiaeth mewn gofal dementia ac yn dangos ei fod wedi ymrwymo iddynt.**Tystiolaeth*** Rydych yn defnyddio’r pecyn cymhwysedd diwylliannol wrth gynllunio ar gyfer dysgu a datblygu.
* Mae cysylltiadau â *Chynllun Gweithredu Cydraddoldeb Hiliol* y sefydliad, os yw wedi’i roi ar waith.
 |  |  |
| Mae contractau gofal a chymorth lleol yn ddigon hyblyg i ganiatáu gofal sy’n canolbwyntio ar yr unigolyn. Maent yn cynnwys gofynion o ran dysgu a datblygu. Mae comisiynwyr a darparwyr yn cytuno bod modd cyflawni’r contractau. **Tystiolaeth*** Rydych yn darparu tystiolaeth mewn cyfarfodydd o gomisiynu sy’n canolbwyntio ar berthnasoedd a chydberchnogaeth gan gomisiynwyr a darparwyr.
* Rydych yn cynnwys hyblygrwydd mewn contractau i ddarparu gofal sy’n canolbwyntio ar yr unigolyn (er enghraifft, wedi’u seilio ar flociau neu ganlyniadau, **nid** tasgau ac amser).
* Rydych yn cynnwys adnoddau mewn contractau i ariannu gweithgareddau dysgu a datblygu.
* Rydych yn defnyddio mesurau perfformiad sy’n canolbwyntio ar yr unigolyn er mwyn monitro effaith dysgu a datblygu, yn rhan o’ch cylch comisiynu blynyddol.
 |  |  |
| Mae mesurau i ddangos pa mor dda yw perfformiad gwasanaethau a chanlyniadau ar gyfer gofal dementia sy’n canolbwyntio ar yr unigolyn yn cael eu cydgynhyrchu â phobl sydd â dementia a theuluoedd (gweler Gwerthuso effaith).**Tystiolaeth*** Mae partneriaid yn y rhanbarth yn defnyddio mesurau a chanlyniadau a gytunwyd i gofnodi pa mor dda yw perfformiad gwasanaethau.
* Rydych yn defnyddio canlyniadau ar gyfer gofal sy’n canolbwyntio ar yr unigolyn i ddatblygu strategaethau rhanbarthol ar gyfer y gweithlu.
 |  |  |
| Rydych wedi nodi pa aelodau staff yn eich sefydliad chi ac yn sefydliadau partneriaid sydd yn y lle gorau i ddylanwadu o blaid newid. Mae’r rôl, y swydd, gwybodaeth, profiad, brwdfrydedd a charisma yn effeithio ar y gallu i ddylanwadu. **Tystiolaeth*** Mae’r rhanbarth wedi nodi dylanwadwyr posibl ar lefel strategol.
* Mae dylanwadwyr yn dod ynghyd mewn fforwm i drafod materion cyfredol ac mae cymorth ar gael gan gymheiriaid.
 |  |  |
| **Cyfanswm y sgoriau a sgôr gyfartalog** |  |  |

# **3. Strwythur a chynllunio**

HDd – heb ddechrau

1 – wedi dechrau

2 – bron â chyrraedd

3 – ar waith yn llawn ac yn gwella’n barhaus

|  |  |  |
| --- | --- | --- |
| **Cwestiynau** | **Tystiolaeth a sgôr** | **Camau nesaf** |
| Mae grŵp gweithlu yn arwain ar gynllunio dysgu a datblygu ar gyfer gofal a chymorth dementia.**Tystiolaeth*** Mae arweinwyr iechyd a gofal cymdeithasol wedi rhoi caniatâd i’r grŵp gynllunio a rhoi ar waith weithgareddau dysgu a datblygu ar ran sefydliadau partneriaid.
* Mae arweinwyr iechyd a gofal cymdeithasol wedi rhoi cyllid neu adnoddau eraill i’r grŵp staff.
 |  |  |
| Mae cynllun dysgu a datblygu seiliedig ar werthoedd, egwyddorion a gweledigaeth y rhanbarth yn amlinellu beth sydd ei angen i gwrdd ag anghenion staff o ran dysgu a datblygu.**Tystiolaeth**Mae’r cynllun:* wedi’i seilio ar asesiad o anghenion dysgu a datblygu y boblogaeth o’r rheini sy’n byw gyda dementia. Mae hyn yn cynnwys amrywiaeth y boblogaeth a thestunau dysgu’r *Fframwaith Gwaith Da.*
* yn nodi ar wahân yr anghenion dysgu a datblygu sydd gan grwpiau staff gwybodus, medrus a dylanwadol.
* wedi’i seilio ar gryfderau, fel ei fod yn deall cryfderau, cyfleoedd, galluoedd, dyheadau a chanlyniadau lleol.
* yn ceisio sicrhau bod yr holl staff sy’n dod i gysylltiad â phobl sydd â dementia a’u teuluoedd o ddydd i ddydd yn cyrraedd safon sylfaen o leiaf mewn gofal seiliedig ar werthoedd sy’n canolbwyntio ar yr unigolyn.
* yn cynnwys proses adolygu i nodi beth sy’n gweithio’n dda a gwella cyfleoedd dysgu a datblygu drwy’r amser.
 |  |  |
| Mae cynllun (a elwir yn aml yn fframwaith) **ar gyfer sut** bydd gweithgareddau dysgu a datblygu ar gyfer gofal dementia yn cael eu darparu.**Tystiolaeth**Mae’r cynllun: * yn egluro sut byddwch yn cwrdd â’r anghenion dysgu a datblygu sydd gan bobl wybodus, pobl fedrus a dylanwadwyr
* wedi’i seilio ar destunau dysgu a chanlyniadau’r *Fframwaith Gwaith Da*
* yn cynnig amrywiaeth o gyfleoedd dysgu a datblygu a llawer o ffyrdd i fanteisio arnynt.
 |  |  |
| Rydych wedi nodi pa staff sydd mewn lle da i fod yn ddylanwadwyr oherwydd eu rôl, eu swydd, eu gwybodaeth neu brofiad. **Tystiolaeth*** Rydych yn gwybod pwy yw’r dylanwadwyr posibl ar lefel strategol a gweithredol, ac ymysg staff rheng flaen a phobl sydd â dementia.
* Mae gennych gynlluniau dysgu a datblygu penodol ar gyfer dylanwadwyr.
* Rydych yn monitro effaith rolau dylanwadwyr.
 |  |  |
| **Cyfanswm y sgoriau a sgôr gyfartalog** |  |  |

# **4.** **Cyflawni: darparu dysgu a datblygu mewn gofal dementia**

HDd – heb ddechrau

1 – wedi dechrau

2 – bron â chyrraedd

3 – ar waith yn llawn ac yn gwella’n barhaus

|  |  |  |
| --- | --- | --- |
| **Cwestiynau** | **Tystiolaeth a sgôr** | **Camau nesaf** |
| Mae’ch sefydliadau yn darparu dysgu a datblygu mewn gofal dementia drwy gydgynhyrchu a’i seilio ar y weledigaeth leol ar gyfer gofal sy’n canolbwyntio ar yr unigolyn.**Tystiolaeth*** Mae pobl sydd â dementia a’u teuluoedd yn helpu i ddarparu hyfforddiant drwy redeg sesiynau a rhannu storïau.
* Mae hyfforddiant mewn gofal sy’n canolbwyntio ar yr unigolyn yn cael ei seilio ar brofiadau. Mae’n defnyddio profiad o’r byd go iawn lle mae staff yn siarad a dysgu gyda’i gilydd (bydd astudiaethau achos o gymorth).
* Mae staff yn dweud mewn adborth eu bod yn hyderus wrth:
	+ ddelio â sefyllfaoedd cymhleth drwy ddull sy’n canolbwyntio ar yr unigolyn
	+ cynorthwyo eraill sy’n wahanol iddynt o ran diwylliant neu amrywiaeth.
 |  |  |
| Mae dulliau dysgu a datblygu mewn gofal dementia wedi’u seilio ar wrando ar staff a chynnig dewis.**Tystiolaeth*** Adborth gan staff am bethau fel patrymau sifft sy’n cyfrannu at ddatblygu’r opsiynau dysgu a datblygu sydd ar gael.
* Mae gwahanol ffyrdd i ddysgu a datblygu. Rhai enghreifftiau yw fideos, hyfforddiant drwy gyrsiau byr, hyfforddiant ar-lein, hyfforddiant wyneb yn wyneb, yn ogystal â dulliau lled-ffurfiol o ddysgu a datblygu, fel goruchwylio a hyfforddi sy’n rhan o waith o ddydd i ddydd. Mae gan staff amser ar gyfer opsiynau anffurfiol fel myfyrio gyda chydweithwyr.
 |  |  |
| Mae dylanwadwyr o blith eich timau uwch, rheolwyr a staff rheng flaen yn helpu staff eraill i ddysgu a datblygu.**Tystiolaeth*** Cynigir hyfforddiant i ddylanwadwyr.
* Mae dylanwadwyr ar bob lefel yn manteisio ar gyfleoedd dysgu a datblygu.
* Mae gofalwyr profiadol sy’n dod i gysylltiad yn rheolaidd â phobl sy’n byw gyda dementia yn cael eu cydnabod yn ddylanwadwyr a’u defnyddio i hyfforddi staff eraill.
 |  |  |
| Mae’r cynnwys ar gyfer gweithgareddau dysgu a datblygu mewn gofal dementia sy’n canolbwyntio ar yr unigolyn yn cwmpasu’r canlynol: * deall arwyddion cynnar dementia
* darparu cymorth ‘gwrando gweithredol’ mewn ffordd sensitif ac ystyriol
* hyrwyddo urddas, parch ac annibyniaeth
* holi am brofiadau’r unigolyn a’u deall, yn cynnwys pethau sy’n bwysig iddo neu’n achosi pryder iddo
* darparu cyngor a chymorth i gael at wasanaethau ataliol, cymunedol ac arbenigol
* cael digon o amser i wrando a gofalu
* bod â’r agweddau meddwl, gwybodaeth a dealltwriaeth priodol i sefydlu dull gofal sy’n canolbwyntio ar yr unigolyn a wnaiff weithio ar draws gwahanol sefydliadau a sectorau.

**Tystiolaeth*** Adolygiad o gynnwys sy’n rhoi pwyslais ar weithio mewn ffordd hyblyg i ddeall profiadau pobl sy’n byw gyda dementia a’u teuluoedd.
* Adborth gan y rheini sy’n cymryd rhan sy’n cadarnhau bod hyfforddiant mewn gofal sy’n canolbwyntio ar yr unigolyn yn digwydd.
* Adborth gan bobl sydd â dementia a’u teuluoedd yn dangos bod ansawdd y gofal a’r cymorth yn gwella dros amser.
 |  |  |
| **Cyfanswm y sgoriau a sgôr gyfartalog** |  |  |

# **5. Gwerthuso effaith**

HDd – heb ddechrau

1 – wedi dechrau

2 – bron â chyrraedd

3 – ar waith yn llawn ac yn gwella’n barhaus

|  |  |  |
| --- | --- | --- |
| **Cwestiynau**  | **Tystiolaeth a sgôr** | **Camau nesaf** |
| Mae’r gwerthusiad o effaith dysgu a datblygu mewn gofal dementia yn cael ei gydgynhyrchu â phobl sydd â dementia a’u teuluoedd a phartneriaid rhanbarthol. **Tystiolaeth*** Mae arweinwyr yn helpu ac yn annog y gweithlu, gwirfoddolwyr a phobl sydd â dementia i roi adborth am weithgareddau dysgu a datblygu.
* Mae timau trawsnewid a gwella ansawdd yn y rhanbarth yn porthi’r canlyniadau i brosesau gwerthuso.
* Mae’r datganiadau, dulliau a thempledi canlyniadau rhanbarthol, yn ogystal â’r prosesau adborthi i’r bwrdd dementia rhanbarthol, wedi cael eu cydgynhyrchu.
* Rydych yn cofnodi’r anghenion dysgu a datblygu sy’n codi mewn sefydliadau a rhwng partneriaid yn eich rhanbarth.
* Mae sefydliadau a’r bwrdd partneriaeth rhanbarthol yn gallu dweud yn hyderus y “bydd pawb yn profi gofal cyson wedi’i seilio ar werthoedd craidd pwy bynnag fydd yn darparu eu gofal” a bydd ganddynt dystiolaeth i gadarnhau’r datganiad hwnnw.
 |  |  |
| Mae’r gwerthusiad o effaith dysgu a datblygu yn canolbwyntio ar lesiant pobl sydd â dementia, eu teuluoedd a staff. **Tystiolaeth*** Mae llais profiad bywyd yn rhan hanfodol o’r gwerthusiad.
* Mae data a gasglwyd am berfformiad gwasanaethau yn dangos a yw’r rhaglenni hyfforddi yn cael yr effaith arfaethedig ar ganlyniadau llesiant ac ar brofiad pobl o ofal a chymorth
* Rydych yn gwybod am unrhyw wahaniaethau yn effaith yr hyfforddiant ar bobl sydd â dementia o gefndiroedd amrywiol.
* Mae dulliau gweithredu, fel dweud storïau, sy’n cydnabod perthnasoedd, yn rhan hanfodol o’r gwerthusiad.

Rydych yn cynnwys mwy nag un math o dystiolaeth a mesur, yn ogystal â’r perfformiad a’r effaith cyn ac ar ôl hyfforddiant. |  |  |
| Mae staff yn rhoi gwybod bod ganddynt yr amser a’r lle sydd eu hangen i ddysgu, datblygu, a thyfu.**Tystiolaeth**Rydych wedi gofyn i staff beth sydd wedi gweithio’n dda a beth arall a fyddai’n gallu eu helpu, ac wedi ystyried: * adborth, fel storïau staff ac arolygon staff
* adborth o oruchwyliaeth ac arfarniadau staff
* adolygiadau o adroddiadau am ddigwyddiadau a diogelu.
 |  |  |
| **Cyfanswm y sgoriau a sgôr gyfartalog** |  |  |